Ajuntament de Mollet del Vallès - Leo Bassi i Lluís Coloma seran a l'Arts i Escena
La programació d'Arts i Escena de gener a març arrenca avui divendres amb el recital de blues, jazz i boogie-woogie a càrrec del compositor i virtuós del piano Lluís Coloma al Centre Cultural La Marineta a les 20.30h. Al mateix lloc, però a les 19 h, s'inaugurarà l'exposició de les fotografies guanyadores de la XXIII edició del Premi de Fotografia de Sant Vicenç 2018.
Una de les estrelles de l'Arts i Escena és l'actor i còmic italià Leo Bassi amb The best of Bassi, una retrospectiva amb els moments més destacats dels seus darrers deu anys de carrera.
Per als més petits, dos clàssics infantils, organitzats per La Xarxa Mollet: Bambi, amb la companyia El Replà, i una actualització de Pinotxo, amb Dreams Teatre
Pel que fa al ball, Som Dansa, de Llevant a Ponent, que organitza l?Esbart Dansaire de Mollet, revisa les músiques i danses d'arrel tradicional i d'altres de nova creació.
A banda del concert de Lluís Coloma, l'Arts i Escena també ha convidat la cantant Júlia Colom; el Quintet de vent de projecte Beta, amb Viatjant a Quintet; Dácil López, amb Mama Shark, i la jove cantautora Sandra Bautista, amb La casa de les mils olors.
L'edició d'Arts i Escena d'aquests mesos arriba carregada d'exposicions al Museu Abelló: Ikigai, retrats de Toni Cervera; Camaleó, de Varvara Guljajeva i Mar Canet; la mostra sobre Qui va ser Carles Pellicer? o la visita comentada de l'exposició L?art modern a la col·lecció Abelló, segles XIX i XX, seguida per un maridatge de vins del Celler Can Roda.
El Centre de Serveis El Lledoner és l'espai de Mollet on es farà cinefòrum a partir de les projeccion de les pel·lícules: La Vaca, de Mohamed Hamidi, Una historia verdadera, de David Lynch, i Nebraska, d'Alexander Payne.
Aquestes són algunes de les activitats més destacades però n'hi ha més. Es poden consultar al web municipal www.molletvalles.cat o als programes que hi ha als centres cívics, comerços i a l'Ajuntament de Mollet del Vallès.